b'\n_START_ARTICLE_\nThe Expendables 2\n_START_PARAGRAPH_\nThe Expendables 2 er en actionfilm regissert av Simon West, skrevet av Sylvester Stallone og basert p\xc3\xa5 figurer skapt av David Callaham. Filmen er en oppf\xc3\xb8lger av 2010-action filmen The Expendables, og p\xc3\xa5 gjestelisten er stjerner som Sylvester Stallone, Jason Statham, Jet Li, Dolph Lundgren, Chuck Norris, Randy Couture, Terry Crews, Liam Hemsworth, Jean-Claude Van Damme, Bruce Willis og Arnold Schwarzenegger. Filmen har hatt sin norske premiere den 17. august 2012.\n_START_SECTION_\nHandling\n_START_PARAGRAPH_\nThe Expendables befinner seg i Nepal for \xc3\xa5 redde et kinesisk gissel. De redder ogs\xc3\xa5 den fangede leiesoldaten Trench (Arnold Schwarzenegger) som tilh\xc3\xb8rer en annen gruppe leiesoldater. Yang (Jet Li) forlater resten av gruppen for \xc3\xa5 eskortere det kinesiske gisselet tilbake til Kina. Etter hjemkomsten til New Orleans, forteller Billy at han har til hensikt \xc3\xa5 trekke seg tilbake og sl\xc3\xa5 seg til ro sammen med kj\xc3\xa6resten Sophia. Senere blir The Expendables tvunget til \xc3\xa5 akseptere et oppdrag fra CIA-agenten Mr. Church (Bruce Willis) for \xc3\xa5 hente en datamaskin fra et nedskutt fly i Albania. Mr. Church sender den tekniske eksperten Maggie Chan med dem. _NEWLINE_I Albania blir The Expendables overfalt av en internasjonal kriminell bande under ledelse av v\xc3\xa5penhandleren Jean Vilain (Jean-Claude Van Damme), hans h\xc3\xb8yre h\xc3\xa5nd Hector (Scott Adkins) og deres leiesoldater som har tatt Billy til fange. Vilain krever datamaskinen i bytte for Billys liv. The Expendables gir dem datamaskinen, men Vilain sender en kniv gjennom Billys hjerte f\xc3\xb8r de flykter med helikopter. Gjengen finner et notat til Sophia i Billys jakkelomme. De begraver sin falne kamerat, og sverger hevn over Vilain og hans menn. Maggie forteller dem at datamaskinen r\xc3\xb8per den n\xc3\xb8yaktige plasseringen av fem tonn raffinert plutonium som ble forlatt i en dyp gruve av sovjetiske myndigheter mot slutten av den kalde krigen. Jean Vilain planlegger \xc3\xa5 f\xc3\xa5 tak i plutoniumet og selge det til h\xc3\xb8ystbydende. _NEWLINE_The Expendables klarer \xc3\xa5 spore datamaskinens signal og de f\xc3\xb8lger etter Vilain, noe som f\xc3\xb8rst tar dem til Bulgaria hvor de overnatter ved en forlatt russisk milit\xc3\xa6rbase. Neste morgen blir de overfalt av Vilian og hans menn med en stridsvogn. Da The Expendables har g\xc3\xa5tt tom for ammunisjon, blir de reddet av en gammel venn, Booker (Chuck Norris), som raskt eliminerer b\xc3\xa5de stridsvognen og fiendene. F\xc3\xb8r han reiser videre, opplyser Booker om en n\xc3\xa6rliggende landsby hvor beboerne pr\xc3\xb8ver \xc3\xa5 sl\xc3\xa5ss mot Vilain. I mellomtiden er Vilain og hans menn opptatt med \xc3\xa5 grave opp plutonium fra gruvene. I landsbyen som Booker nevnte finner The Expendables en gruppe v\xc3\xa6pnede kvinnelige landsbyboere som pr\xc3\xb8ver \xc3\xa5 beskytte sine barn fra Vilain og hans menn. Mange av de lokale innbyggerne har blitt kidnappet og satt til \xc3\xa5 arbeide som slaver i gruvene for \xc3\xa5 utvinne plutonium, og kvinnene ber om hjelp fra The Expendables. _NEWLINE_Da Vilian`s menn kommer for \xc3\xa5 hente flere landsbyboere til gruvene blir de overfalt og drept av The Expendables. Etter \xc3\xa5 ha funnet Vilain og gruven, krasjer The Expendables ett fly inn i selve gruve-inngangen. Gruppen redder de fangende gruvearbeidere fra \xc3\xa5 bli henrettet, men Vilain og hans nestkommanderende, Hector, stikker av med fem tonn plutonium. P\xc3\xa5 avstand detonerer Vilian sprengladninger plassert inni gruven, og den kollapser. Alle gruvearbeiderne og The Expendables blir fanget der nede. Mr. Church og Trench ankommer og frigj\xc3\xb8r gruven f\xc3\xb8r de sl\xc3\xa5r seg sammen med The Expendables for f\xc3\xa5 tak i Vilain. De avskj\xc3\xa6rer Vilain og hans menn p\xc3\xa5 en flyplass. Booker, The Expendables, Trench og Mr. Church havner i kamp mot Vilian og resten av hans menn. Vilain blir knivstukket som hevn for Billy. Etterp\xc3\xa5 reiser The Expendables hjem i en gammel Antonov An-2, og de gir en siste sk\xc3\xa5l til minne om Billy. Litt senere, i Frankrike finner Billys kj\xc3\xa6reste, Sophia, en pappeske utenfor d\xc3\xb8ren sin med en stor sum penger og Billys brev som han hadde skrevet til henne kort tid f\xc3\xb8r han d\xc3\xb8de.'